4

ISIGIDIMI SAMAXOSA, FEBRUARY 1, 1883

UMTETO WEZICAKA.

UMZI WASEMA GQUNUKWEBENI.

Amatyala atetwe yi Mantyi yase Bayi kulo mnyaka ufileyo afikelele kumawaka amabini anekulu lineshumi elinesibozo (2118). Inkoliso ngawokunxila, nokulwa, nokutukana, nokuba. Inkoliso yamasela,. nabatuki, nabalwi ikala ngomti wo Talaso, iti, “ Nkosi ukuba bendinganxilile ngendingayenzanga lento.” Kuko elinye iqela elikulu labantu bakowetu abangena ebunzimeni ngenxa yobudenge ngase kwazini umteto, ngakumbi lomteto we “Nkosi nezicaka,” abati ngokukumsha yi *Masters and Servants’ Law Amendment Act* No 18 of 1873.

Sokankanya indawana zibe mbalwa, ukuze umzi wakowetu uzazele ngokwawo apo utsho ngakona umteto. Isahluko VII. Umteto 18, we 1873. *Isiqendwana* 1.—Ukuba *Isicaka* sapule umnqopiso we nkosi yaso ngokungawenzi umsebenzi ebekuvunyelwene ngawo,

1. —Ukuba sishiye umsebenzi waso ngokuhiliza ngapandle kokucela kwi nkosi yaso,
2. —Ukuba sinxilile emsebenzini saza asabinako ukusebenza kakuble,
3. —Ukuba umsebenzi waso asiwenzanga ebesifanele ukuwe- nza,
4. —Ukuba sikwele ihashe lenkosi yaso, sasebenzisa nokuba yinqwelo yayo ngapandle kwemvume yayo,
5. —Ukuba asilulameli umteto wenkosi yaso,
6. —Ukuba siti ngokunxila mhlayimbi ngokunga nyameki sonakalise impahla yenkosi yaso,
7. —Ukuba salile sakutunywa, nokuba kuko impahla ebeku- funeka siyise kwindawo zayo, saza oko asakwenza,
8. —Ukuba situke inkosi, nokuba yinkosikazi yaso, nokuba ngomiswe yinkosi pezu kwaso,

Siya kudliwa inani elingengapezu kwe £2, sihlale etolongweni ixesha elingengapezu kwe nyanga.—W.

BLYTHSWOOD MISSIONARY INSTITUTION.

Ngeminyaka emibini epele ngenyanga engu December, 1882 zenjenje ukuxela izipata-mandla zale ndawo yemfundo ya Pesheya kwelama Mfengu: Sibulela ngovuyo itamsanqa elibumoya elilandele ezitendeni zemizamo yetu yokufundisa.

Kwambla saqalwa esi sikula abafundisi seloko bema ngokuti babe babini abamhlope, babe babini abamnyama, libe linye inenekazi elimnyama eliyi titshala yokutunga. Ukuguquguleka kwe titshala akubangi bambiselo pambili emsebenzini. Kodwa nakuba oku bekuko umsebenzi wona uhambisele pambili, namanani andile. Intsapo ese Simnareni ngamashumi matandatu anesitatu ; eza ngesikplo 9 ; abafunda ishishini loku cwela 15; abafunda kwi klasi yabalungiselela ukungena e Simnareni 17; abangena emtungweni bengabalwa abo bangena neklasi abakula manani andulelayo 7. Inani lilonke 111. Kuko nesikula sangokublwa sabasebenzi.

Indawo ekujongwe kuyo kukupumelelisa intsapo kugqatso lo Titsbala Iwakwa Rulumente. Iko intlanganiso yododana ezama ukuxoxa ngesi Ngesi. Ukusweleka kwezityudeni ezi pambili ukuncedisa ekuteteni kakuble kuyinto elilelwayo.

Umsebenzi owenziwayo ngaba cweli pantsi ko Mr. Thomas Brown mkulu. Abapati bomzi bacinga ngokumisa amashisbi- ni okwenza inqwelo nokukanda. Intsapo inexesha esebenza ngalo emasimini emva kwesikolo.

Umsebenzi wofefe uhamba ngokunqwenelekayo pakati kodo- dana olufundayo. Nge Cawa kuko amaqela atyelela kumaqa- ba ngapandle. Emva kokumelwa kakulu abuye afumana inkululeko.

Imali exasa umzi yevela kwa Rulumente nehlaulwa ngaba fundi, ngonyaka we 1881 lemali yayi £268 12 10, ngo 1882 inyukele kwi £385 5 4. Amabaso apiwe isikula zinkomo ezintatu ezilixabiso le £150 linene lase Qonce. Umhlobo ontsundu ubasele kwa isikolo eso nge £20, yokuba kutengwe intsimbi.

Yinto evuyisayo le yokuba akukabiko kufa kubi.

Kwakumhla kwagqityelwa, selihambile ilanga, mhla saba- pos’isali “ ogxwal’intloko,” sigqibe kwelokuke siyekuzibonela ngokwetu lento uquba yona lomzikute cwaka zoletu nje: eba- kugxoga nangamatye umblobo wetu we “ Mpawana,” ebakuvusa ngendlela ezininzi owase *Sigidimini* kungatsitsi nto.

Site masiligabangxe ukuze silibone kakuble. Okwenene, sabamba indlela yenqwelo, sayakungena kumzi wakomkulu, sakumisa nge Pewula—umandla esiva ukuba kwati ngokucula kwentsapo yawo kwimini zamzuzu, akaba nantloni u Rev. George Thomas Perks, M.A., isijoli sebandla lase Wesile, ukuba umzi lowo waziwe ngegama lake elalinge pantsi. Nambla ke umzi lowo yi *Perksdale,* oko kukuti yintlambo ka Perks.

Ibe litamsanqa letu ukuba siwuhambe liko igala kude kube sekupeleni kwendlela yetu. Ubuhle bezilimo—omazimba nombona—basibiza kwakwa Ngwenya, kude kwaya e-Xesi esko- Iweni iluhlaza oluhle, olupete bumnyama. Sicande pakati kwesikolo eso sase Annshaw. Izindlu zibonise kuti ukuba abantu baso abakaugenwa ngumoya wokunyuka Izindlu ezizingxande singabalwa kwiminwe yesisandla sibala ngaso kanti noko azingeyifeze. Esisikolo sine xesha simi, bekunqweneleka kuko noko izindlu ezibushiyayo ubungqukuva, zibe namasimi pambi kwazo. Asimzamo mkulu ufunekayo ukulungisa ezizinto, esitembayo ngexesha esoti sibuye siwatye- lelele ama Gqunukwebe soba nokuteta ngokudluliseleyo ngeso- sikolo sidala sidumileyo, ebesimele ukwaziwa sikangeleke sihle ngenxenokuba igama letshawe elikulu u Kama, elilikolwa lo- kuqala lenyaniso kubanumzana bakwa Xosa, libandakanyiwe nawo.

I-Perksdale sifike sakoliswa yiyo. Imfumba ngemfumba esiti ingaba zingqolowa mhlaimbi zihabile zixele imbali yazo ngokupapama kwabantu ukulima ezonto, ekungexesha lide lidlulileyo bezingeko pakati kwetu. Asinakuba singabancomi abemi balomandla ngokunonelela kwabo ukulima. India yetyalike abangena kuyo kodwa asiyefanele abantu abajengabo ukuba nempahla. Kwasema Jodini, yinto ebisakuti ukwenziwa kwayo indlu ka Tixo igqite ezabantu ngobuhle, ze ingabinaxesha ingacokiswa.

Eyona ngxoxo inkulu, avele ngonwele kuyo ama Gqunukwebe yeyomhlaba wase Debe, owaunikwe amnumzetu u Kama kwanini, wangenwa nga be-Lungu ngezamini belingekaqondwa siti bamnyama ixabiso lomhlaba. Aba be-Lungu ke sebezimbaza kulo mhlaba. Pofu abarafi ku Rulumente, bengarafi naku Nkosi u Kama. Ngabanyantsuli nje. Into ke ezanywavo kukuba kuqondwe eyona nto kuyiyo. Sisiva tina into eninzi yenyaniso ingakuma Gqunukwebe. Ngxakwana siyibonayo yeyokuba kungeko mntu uyiqondayo ihambiso yama Ngesi—yolaulo Iwawo, nokuquba kwawo izinto ezisakuba zinjengale—pakati komzi. Yimvo esafika kuyo kudala le yokuba, into yokuba inkosi icetyiswe ngamapakati amadala kupela ayinafa. Amapakati amadala awakwazi ukulesa ; awazanga abanatuba lokuqondisisa ihambiso nohlobo lokuteta Iwasema Ngesini; awakwazi kubala izinto zakomkulu azisingise ku Rulumente, zekuti ngokuvisisana kubeko umoya woxolo—zonke ezizinto aziko kumapakati amadala. Kanti ke siti tina ayengamacebo amabungu ezi- ngwevu awacita umzi wakwa Gcaleka; awacita umzi wakwa Ngqika. Into ebesingatanda ike yalingwa yeyokuba kwindawo ezimizi isemiyo, njengalo wasema Gqunukwebeni ke, kuti apa emabungeni omzi kubeko amadodana amatsha, anezimilo, aziwayo ukuba ekucebiseni kwawo angewu kokelele eweni umzi. Inteto ngalomhlaba wase Debe ikubonisa mhlope ukusweleka kwamapakati anjengala siwabalulayo. Iko inkomityi eyamiswayo ngu Rulumente ukuba icedulule indawo ezitile ngalomhlaba. Asazi ukuba soba yintonina isigqibo sayo. Kukwazana kwetu ngati umpatiswa mihlaba wakwa Rulumente, u Hon. J. X. Merriman akana mvelano inkulu no Kama: oku sakubona entetweni yake e Parlamente ngalonyaka ufileyo. Ekubeni inteto zo Mr. Sauer no Mr. Irvine zabonisa ukuba bazinxanelwe inyaniso ezinokubanga ukuba bafike kwizi gqibo zabo ngokufanekileyo.

Ekuteteni kwetu ngomzi wama Gqunukwebe solumkela ukuba singati sesiziqongqota. Lento ingenza ukuba inteto yetu ibe lutyuka olungaziwa bani sipelo. Ntwana siyililelayo